Il-Kunsill ħatar lil Angel Losada Fernandez bħala r-Rappreżentant Speċjali tal-UE għas-Saħel. Il-Kunsill ħatar lil Angel Losada Fernandez bħala r-Rappreżentant Speċjali tal-UE (RSUE) għas-Saħel sat-28 ta' Frar 2017. Is-Sur Losada jieħu post is-Sur Michel Dominique Reveyrand - De Menthon, li kien inħatar fit-18 ta' Marzu 2013. Ir-Rappreżentanti Speċjali tal-UE jippromwovu l-politiki u l-interessi tal-UE f'reġjuni u f'pajjiżi fejn hemm l-inkwiet u jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Federica Mogherini. Is-Sur Losada ser imexxi l-kontribut tal-UE għall-isforzi reġjonali u internazzjonali għal paċi dejjiema, sigurtà u żvilupp fis-Saħel. Ser jikkoordina wkoll l-approċċ komprensiv tal-UE għall-kriżi reġjonali, abbażi tal-Istrateġija tal-UE għas-Sigurtà u l-Iżvilupp fis-Saħel. Is-Sur Losada huwa uffiċjal diplomatiku anzjan Spanjol b'aktar minn 30 sena esperjenza. Reċentement serva bħala ambaxxatur ta' Spanja għan-Niġerja u l-Kuwajt. Rappreżentanti Speċjali tal-UE (SEAE) Ara l-paġna tal-laqgħa